Document ID: 32007R0131

ΚΑΝΟΝΙΣΜΌΣ (ΕΚ) αριθ. 131/2007 ΤΗΣ ΕΠΙΤΡΟΠΉΣ
της 13ης Φεβρουαρίου 2007
για την τροποποίηση του κανονισμού (ΕΚ) αριθ. 990/2006 όσον αφορά τις ποσότητες που καλύπτουν οι διαρκείς δημοπρασίες για την εξαγωγή μαλακού σίτου και κριθής που έχουν στην κατοχή τους οι οργανισμοί παρέμβασης ορισμένων κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς στον τομέα των σιτηρών (1), και ιδίως το άρθρο 6,
Εκτιμώντας τα ακόλουθα:
(1)
Βάσει του κανονισμού (ΕΚ) αριθ. 990/2006 της Επιτροπής (2), προκηρύχθηκαν διαρκείς δημοπρασίες για την εξαγωγή σιτηρών που έχουν στην κατοχή τους οι οργανισμοί παρέμβασης των κρατών μελών.
(2)
Για ορισμένα από τα σιτηρά που καλύπτουν αυτές οι δημοπρασίες, επί σειρά εβδομάδων δεν υποβλήθηκαν προσφορές από τους οικονομικούς φορείς, παρά μόνον προσφάτως και για μικρές ποσότητες, λόγω ιδίως των ευνοϊκότερων όρων επαναπώλησης στην εσωτερική αγορά που προβλέπονται από τον κανονισμό (ΕΚ) αριθ. 1483/2006 της Επιτροπής, της 6ης Οκτωβρίου 2006, σχετικά με την προκήρυξη διαρκών δημοπρασιών για την επαναπώληση, στην κοινοτική αγορά, σιτηρών που έχουν στην κατοχή τους οι οργανισμοί παρέμβασης των κρατών μελών (3). Κατά την ίδια περίοδο αυξήθηκε σημαντικά η επαναπώληση στην εσωτερική αγορά.
(3)
Λαμβανομένης υπόψη αυτής της κατάστασης και προκειμένου να διατεθούν προς επαναπώληση στην εσωτερική αγορά οι ποσότητες μαλακού σίτου και κριθής που βρίσκονται επί του παρόντος δεσμευμένες στο πλαίσιο των διαρκών δημοπρασιών βάσει του κανονισμού (ΕΚ) αριθ. 990/2006, οι ποσότητες που καλύπτουν οι εν λόγω δημοπρασίες είναι σκόπιμο να μειωθούν, όσον αφορά τον μαλακό σίτο, κατά 968 τόνους για τη Τσεχική Δημοκρατία, κατά 199 946 τόνους για την Ουγγαρία και κατά 91 τόνους για τη Σλοβακία, όσον αφορά δε την κριθή, κατά 342 τόνους για τη Λιθουανία, κατά 19 011 τόνους για την Ουγγαρία και κατά 356 τόνους για την Πολωνία.
(4)
Ως εκ τούτου, πρέπει να τροποποιηθεί ο κανονισμός (ΕΚ) αριθ. 990/2006.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 990/2006 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Φεβρουαρίου 2007.

Labels: 3
17
18